ai4bharat/Pralekha huggingface dataset:
പെട്രോളിയം, പ്രകൃതി വാതക മന്ത്രാലയം
സ്വാശ്രയ ഭാരതത്തിനായി നൂതനാശയങ്ങളുമായി മുന്നോട്ടുവരാന് കേന്ദ്രമന്ത്രി ധര്മേന്ദ്ര പ്രധാന് യുവസംരംഭകരോട് ആവശ്യപ്പെട്ടു.
(ന്യൂഡല്ഹി, 17 ജൂലൈ 2020
നൂതനാശയങ്ങളും സംരംഭകത്വവും പ്രോത്സാഹിപ്പിക്കുക എന്ന ലക്ഷ്യത്തോടെ സംഘടിപ്പിച്ച ഉദ്യാമി ഉത്സവ് എന്ന വിര്ച്വല് പരിപാടിയെ കേന്ദ്ര പെട്രോളിയം പ്രകൃതിവാതക വകുപ്പുമന്ത്രി ശ്രീ ധര്മേന്ദ്ര പ്രധാന് അഭിസംബോധന ചെയ്തു. യുവാക്കളുടെ നൂതനാശയങ്ങളെ സ്റ്റാര്ട്ടപ്പുകള് ആക്കി മാറ്റുന്നതിനും അവരെ ശാക്തീകരിക്കുന്നതിനും വേദിയൊരുക്കി സംരഭകത്വം പ്രോത്സാഹിപ്പിക്കുകയാണ് പരിപാടിയുടെ ലക്ഷ്യം. പ്രധാനമന്ത്രി ശ്രീ. നരേന്ദ്രമോദിയുടെ ആത്മ നിര്ഭര് ഭാരത് എന്ന ലക്ഷ്യത്തെപ്പറ്റി അദ്ദേഹം തന്റെ പ്രസംഗത്തില് വിശദമാക്കി. കോവിഡ് 19 വെല്ലുവിളികളെ അവസരങ്ങളാക്കി മാറ്റുന്നതിന് യുവാക്കളുടെ പങ്ക് വലുതാണെന്നും സ്വയംപര്യാപ്തതയും വസുധൈവകുടുംബകം എന്ന ഭാരതത്തിന്റെ ആദര്ശവും യാഥാര്ത്ഥ്യമാക്കുന്നതിന് പരിശ്രമിക്കണമെന്നും ശ്രീ ധര്മേന്ദ്ര പ്രധാന് യുവാക്കളോട് ആവശ്യപ്പെട്ടു. തങ്ങള്ക്കു ചുറ്റുമുള്ള സാമൂഹ്യ-സാമ്പത്തിക വെല്ലുവിളികളെ തിരിച്ചറിയണമെന്നും അവ പരിഹരിക്കുന്നതിന് പുതിയ ആശയങ്ങള് കൊണ്ടു വരണമെന്നുംഅദ്ദേഹം പറഞ്ഞു. പുരോഗതി ഉള്ള ഒരു സ്വാശ്രയ ഇന്ത്യയ്ക്കായി നൂതന ആശയങ്ങളിലൂടെ ഒരു പുതിയ വളര്ച്ചാ പാത സൃഷ്ടിക്കാനും യുവാക്കളോട് അദ്ദേഹം അഭ്യര്ത്ഥിച്ചു. സാമൂഹ്യ നന്മയും സാമ്പത്തികനേട്ടവും സന്തുലിതമായി കൈവരിക്കണമെന്ന് അദ്ദേഹം ആഹ്വാനം ചെയ്തു.
മന്ത്രിസഭ
ടൂണീസ്യ, പാപ്വ ന്യൂഗുനിയ തെരഞ്ഞെടുപ്പു കമ്മീഷനുകളുമായി സഹകരണത്തിനുള്ള ധാരണാ പത്രത്തിന് കേന്ദ്ര മന്ത്രിസഭയുടെ അംഗീകാരം
ടുണീസ്യ തെരഞ്ഞെടുപ്പ് ഉന്നതാധികാര വകുപ്പും പാപ്വ ന്യൂ ഗുനിയ തെരഞ്ഞടപ്പു കമ്മീഷനുമായി തിരഞ്ഞെടുപ്പ് നടത്തിപ്പ്, ഭരണ നിര്വ്വഹണം എന്നീ മേഖലകളില് നിയമനിര്മാണ വകുപ്പിന്റെ സഹകരണത്തിനുള്ള ധാരണാപത്രം ഒപ്പുവയ്ക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
ഫലപ്രാപ്തി:
തിരഞ്ഞെടുപ്പ് നടത്തിപ്പ്, ഭരണ നിര്വ്വഹണം എന്നീ മേഖലകളില് ടുണീസിയ തെരഞ്ഞെടുപ്പ് ഉന്നതാധികാര വകുപ്പിനും പാപ്വ ന്യൂ ഗനിയ തെരഞ്ഞടപ്പു കമ്മീഷനൂം സാങ്കേതിക സഹായവും ശേഷിവികസന പിന്തുണയും നല്കുന്നതിനുള്ള ഉഭയകക്ഷി സഹകരണം ഈ ധാരണാപത്രങ്ങള് പ്രോല്സാഹിപ്പിക്കും. ഈ രാജ്യങ്ങളിലെ തെരഞ്ഞെടുപ്പു രംഗത്ത് കൂടുതല് സാങ്കേതികവും ഭരണപരവുപമായ കാര്യക്ഷമത സാധ്യമാക്കുന്ന സഹകരണമാണ് പ്രതീക്ഷിക്കുന്നത്. ഇന്ത്യയുടെ അന്താരാഷ്ട്ര ബന്ധങ്ങളുടെ ഊഷ്മളത മൂലമാണ് ഇതു സാധ്യമായത്.
പശ്ചാത്തലം:
ലോകമെമ്പാടുമുള്ള രാജ്യങ്ങളിലെ തെരഞ്ഞെടുപ്പ് പ്രക്രിയയില് പരസ്പര സഹകരണം പ്രോല്സാഹിപ്പിക്കുന്നതിന് ചില രാജ്യങ്ങളുമായും ഏജന്സികളുമായും തെരഞ്ഞെടുപ്പു കമ്മീഷന് ധാരണാപത്രം ഒപ്പുവയ്ക്കാറുണ്ട്.ഭരണഘടനാ സ്ഥാപനമായ തെരഞ്ഞെടുപ്പു കമ്മീഷന് ലോകത്തിലെ ഏറ്റവും വലിയ തെരഞ്ഞെടുപ്പു പ്രക്രിയ നടത്തുന്ന സംവിധാനമാണ്. വ്യത്യസ്ഥ സാമൂഹിക രാഷ്ട്രീയ സാമ്പത്തിക പശ്ചാത്തലമുള്ള 85 കോടിയോളം വോട്ടര്മാര് പങ്കെടുക്കുന്ന തെരഞ്ഞെടുപ്പ് സ്വതന്ത്രവും നീതിപൂര്വകവുമാക്കുക എന്നത് തെരഞ്ഞെടുപ്പു കമ്മീഷന്റെ ചുമതലയാണ്. സമീപകാലത്തായി തെരഞ്ഞെടുപ്പു കമ്മീഷന് നിര്വഹിക്കുന്ന വലിയ പങ്കാൡത്തം മൂലം ലോകത്തിലെ ഏറ്റവും വലിയ ജനാധിപത്യ രാഷ്ട്രമായി കണക്കാക്കുന്ന ഇന്ത്യയില് ജനങ്ങളുടെ ഭാഗത്തുനിന്ന് രാഷ്ട്രീയ പ്രക്രിയയില് വന്തോതിലുള്ള പങ്കാളിത്തം ഉണ്ടാകുന്നുമുണ്ട്.ഇന്ത്യയിലെ ജനാധിപത്യ സംവിധാനത്തിന്റെ വിജയം മിക്കവാറും എല്ലാ രാജ്യങ്ങളുടെയും ശ്രദ്ധ ആകര്ഷിച്ചിട്ടുണ്ട്.
(ഈ കാര്യക്ഷമത മൂലം വിവിധ വിദേശ രാജ്യങ്ങളിലെ തിരഞ്ഞെടുപ്പ് ഏജന്സികളുമായി ഉഭയകക്ഷി സഹകരണം വികസിപ്പിക്കുന്നതിന് നിരവധി നിര്ദേശങ്ങള് ലഭിക്കാറുണ്ട്. തിരഞ്ഞെടുപ്പു നടത്തിപ്പ് രംഗത്തെ സഹകരണത്തില് മാലിദ്വീപുമായി സഹകരിക്കുന്നതിന് ധാരണാപത്രം ഒപ്പുവയ്ക്കുന്നതിനുള്ള ശുപാര്ശ കേന്ദ്ര നിയമകാര്യ, നിയമനിര്മാണ കാര്യ വകുപ്പിനു കൈമാറിയിരിക്കുകയാണ്.
വിജ്ഞാന വിനിമയം ഉള്പ്പെടെ തെരഞ്ഞെടുപ്പുരംഗത്തെ മാനേജ്മെന്റ്, ഭരണ നിര്വ്വഹണ സഹകരണത്തിനുള്ള വ്യവസ്ഥകള് ഉള്പ്പെടുന്നതാണ് ഇപ്പോള് ഒപ്പുവച്ച ധാരണാപത്രം. സ്ഥാപനപരവും സാങ്കേതികവുമായി തിരഞ്ഞെടുപ്പു പ്രക്രിയയിലെ അനുഭവങ്ങളും പങ്കുവയ്ക്കും. വിവര കൈമാറ്റം, തിരഞ്ഞെടുപ്പു സ്ഥാപനങ്ങള് ശക്തിപ്പെടുത്തലും ഉദ്യോഗസ്ഥ പരിശീലനവും തുടര്ച്ചയായ കൂടിയാലോചനകളും നടത്തും.
PSR /ND MRD
പ്രധാനമന്ത്രിയുടെ ഓഫീസ്
രഥയാത്രാ വേളയില് പ്രധാനമന്ത്രിയുടെ ആശംസ
പ്രധാനമന്ത്രി ശ്രീ. നരേന്ദ്ര മോദി രഥയാത്രയോടനുബന്ധിച്ച് ജനങ്ങള്ക്ക് ആശംസകള് നേര്ന്നു.
('രഥയാത്രയുടെ പ്രത്യേക അവസരത്തില് ഏവര്ക്കും ശുഭാശംസകള്. എല്ലാവരുടേയും ആരോഗ്യത്തിനും, സന്തോഷത്തിനും, സമൃദ്ധിക്കുമായി നാം ഭഗവാന് ജഗന്നാഥനോട് പ്രാര്ത്ഥിക്കുകയും അദ്ദേഹത്തിന്റെ അനുഗ്രഹങ്ങള് തേടുകയും ചെയ്യുന്നു. ജയ് ജഗന്നാഥ്.'' പ്രധാനമന്ത്രി പറഞ്ഞു.
ND MRD – 381
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 17 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
17,00,16,685
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
വാണിജ്യ വ്യവസായ മന്ത്രാലയം
ജി ഐ - ടാഗുചെയ്ത അരി ഇനങ്ങളെക്കുറിച്ചുള്ള ഇന്റർഫേസ് സംഘടിപ്പിച്ചു
(കൊച്ചി ,ഒക്ടോബർ 13,2021
വാണിജ്യ മന്ത്രാലയത്തിന് കീഴിലുള്ള സ്ഥാപനമായ അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രൊഡക്ട്സ് എക്സ്പോർട്ട് ഡെവലപ്മെന്റ് അതോറിറ്റി , കേരള കാർഷിക സർവകലാശാലയുമായി ചേർന്ന് 2021 ഒക്ടോബർ 12-ന് കേരളത്തിൽ ജിഐ ടാഗുചെയ്ത അരി ഇനങ്ങളുടെ കയറ്റുമതി അധിഷ്ഠിത ഉൽപാദനത്തിന് ഊന്നൽ നൽകാൻ കർഷക-ശാസ്ത്രജ്ഞരുടെ ഒരു ഇന്റർഫേസ് സംഘടിപ്പിച്ചു. കോവിഡ് പ്രോട്ടോക്കോൾ പ്രകാരമുള്ള 20 കർഷകരുടെ പങ്കാളിത്തത്തിനും കേരളത്തിലെ നിരവധി കർഷകരുടെ വെർച്വൽ പങ്കാളിത്തത്തിനും ഈ പരിപാടിസാക്ഷ്യം വഹിച്ചു .
ജിയോഗ്രാഫിക്കൽ ഇൻഡിക്കേഷൻ  ടാഗ് ഒരു നിർദ്ദിഷ്ട ഭൂമിശാസ്ത്രപരമായ ഉത്ഭവമുള്ളതും ആ ഉത്ഭവം മൂലമുള്ള ഗുണങ്ങൾ ഉള്ളതുമായ ചില ഉൽപ്പന്നങ്ങളിൽ ഉപയോഗിക്കുന്നതാണ് . ജിഐ ടാഗുകൾ ദേശീയ അന്തർദേശീയ വിപണിയിൽ ഉൽപ്പന്നത്തിന്റെ ആവശ്യം വർദ്ധിപ്പിക്കുന്നു. ഉപഭോക്താക്കൾക്ക് ആവശ്യമുള്ള ഗുണനിലവാരവും ഉറപ്പുള്ള ആധികാരികതയും ഉള്ള ഉൽപ്പന്നങ്ങൾ തിരിച്ചറിയാൻ ഇത് സഹായിക്കുന്നു.
കാർഷിക സമ്പന്ന സംസ്ഥാനമായ കേരളത്തിൽ നിരവധി ജിഐ ടാഗുചെയ്ത കാർഷിക ഉൽപന്നങ്ങൾ ഉണ്ട്. ഇന്ത്യയിലുടനീളം 14 ജിഐ ടാഗ് ചെയ്ത അരി ഇനങ്ങൾ ഉണ്ട്. അവയിൽ കേരളത്തിൽ നിന്ന് പാലക്കാടൻ മട്ട, നവര അരി, കൈപ്പാട് അരി, പൊക്കാളി അരി, വയനാടൻ ജീരകശാല, ഗന്ധകശാല അരി എന്നി 6 അരി ഇനങ്ങളുണ്ട് . പോഷക, ഔഷധമൂല്യങ്ങൾക്ക് പേരുകേട്ട ഞവര കേരളത്തിൽ ആദ്യമായി GI ടാഗ് ലഭിച്ച നെല്ലിനമാണ്. കേരളത്തിലെ പാലക്കാട് മേഖലയിൽ വളരുന്ന നാടൻ നെല്ലിനമായ പാലക്കാടൻ മട്ട അതിന്റെ ആരോഗ്യ ഗുണങ്ങൾക്കു പേരുകേട്ടതാണ്.
കേരളത്തിലെ വടക്കൻ ജില്ലകളിൽ ഉപ്പുരസമുള്ള  തീരദേശങ്ങളിൽ ഉത്പാദിപ്പിക്കുന്ന പരമ്പരാഗത ജൈവ അരിയാണ് കൈപ്പാട് അരി. കേരളത്തിലെ ആലപ്പുഴ, എറണാകുളം, തൃശൂർ ജില്ലകളിലെ തീരദേശ നെൽപ്പാടങ്ങളിൽ തഴച്ചുവളരുന്നു പൊക്കാളി ഇനം അരി അതിന്റെ ഉപ്പുവെള്ള പ്രതിരോധത്തിന് പേരുകേട്ടതാണ്, ജീരകശാലയും ഗന്ധകശാലയും വയനാട്ടിൽ നിന്നുള്ള സുഗന്ധമുള്ള അരി ഇനങ്ങളാണ്, അവ ബസുമതി അരിക്ക് തുല്യമായി ഗുണം ഉള്ളവയാണ്.
മണ്ണുത്തി സെൻട്രൽ ട്രെയിനിംഗ് ഇൻസ്റ്റിറ്റ്യൂട്ട് മേധാവിയായ ഡോ. ഹെലൻ പരിപാടിയിൽ സ്വാഗത പ്രസംഗം നടത്തി. പരമ്പരാഗത കൃഷി ഇനങ്ങൾക്കുള്ള നിയമപരവും നിയമനിർമ്മാണപരവുമായ പിന്തുണയെക്കുറിച്ച് കേരള കാർഷിക സർവകലാശാല എക്സ്റ്റൻഷൻ ഡയറക്ടർ ഡോ. ജയശ്രീ കൃഷ്ണൻകുട്ടി വിശദീകരിച്ചു. കേരള കാർഷിക സർവകലാശാലയിലെ ഐപിആർ സെൽ അസിസ്റ്റന്റ് പ്രൊഫസറും കോ-ഓർഡിനേറ്ററുമായ ഡോ.ദീപ്തി ആന്റണിയാണ് അരി ഇനങ്ങളുടെ ജിഐ ടാഗിങ്ങിന്റെ നടപടിക്രമങ്ങൾ കർഷകർക്ക് പരിചിതമാക്കിയത്. കൊച്ചിയിലെ APEDA റീജിയണൽ ഇൻ ചാർജ്ഉം അസിസ്റ്റന്റ് ജനറൽ മാനേജരുമായ ശ്രീമതി സിമി ഉണ്ണികൃഷ്ണൻ APEDA യുടെ പ്രവർത്തനങ്ങൾ, സംരംഭങ്ങൾ, കേരളത്തിൽ നിന്നുള്ള GI ടാഗുചെയ്ത അരി ഇനങ്ങളുടെ കയറ്റുമതി സാധ്യതകൾ, അരി ഇനങ്ങളുടെ കയറ്റുമതി സംബന്ധിച്ച പ്രശ്നങ്ങൾ എന്നിവ വിശദീകരിച്ചു.. ജിഐ ടാഗുചെയ്ത അരി ഇനങ്ങളുടെ പ്രത്യേക സവിശേഷതകൾ, നല്ല കാർഷിക രീതികൾ , കീടനാശിനി അവശിഷ്ട പരിധികൾ എന്നിവ പ്രോഗ്രാമിലെ മറ്റ് ശാസ്ത്രജ്ഞരുടെ ചർച്ചാവിഷയമായിരുന്നു.
മാർക്കറ്റിൽ ശക്തമായ സ്ഥാനംനേടാൻ, നെല്ലിനങ്ങൾക്ക് ഓർഗാനിക് , ഫെയർ-ട്രേഡ് ഉൽപന്നമെന്ന നിലയിൽ സർട്ടിഫിക്കേഷനിലൂടെ മൂല്യം കൂട്ടിച്ചേർക്കേണ്ടി വന്നേക്കാം.കൂടാതെ, കർഷകർക്ക് അവരുടെ ഉൽപ്പന്നത്തിന്റെ തനതായ ഐഡന്റിറ്റി പ്രയോജനപ്പെടുത്താനും അവരുടെ ഉൽപന്നങ്ങളുടെ ഗുണനിലവാരവും വ്യതിരിക്തതയും ഉറപ്പുവരുത്തുന്നതിനും നിലവിലുള്ള ജിഐ നിയമങ്ങൾ ഉപയോഗിച്ച് വിപണിയിലെ മായം ചേർക്കൽ ഫലപ്രദമായി തടയാനും ജിഐ സർട്ടിഫിക്കേഷൻ ഉപയോഗിക്കാം.
പ്രധാനമന്ത്രിയുടെ ഓഫീസ്
യുക്രൈൻ വിഷയത്തിലും ഓപ്പറേഷൻ ഗംഗയിലും പാർലമെന്റിൽ നടന്ന ആരോഗ്യകരമായ ചർച്ചയെ പ്രധാനമന്ത്രി അഭിനന്ദിച്ചു
യുക്രൈൻ വിഷയത്തിലും ഓപ്പറേഷൻ ഗംഗയിലും പാർലമെന്റിൽ നടന്ന ആരോഗ്യകരമായ ചർച്ചയെ പ്രധാനമന്ത്രി അഭിനന്ദിച്ചു
യുക്രൈൻ വിഷയത്തിലും ഓപ്പറേഷൻ ഗംഗയിലും കഴിഞ്ഞ കുറച്ച് ദിവസങ്ങളായി പാർലമെന്റിൽ നടന്ന ആരോഗ്യകരമായ ചർച്ചയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. തങ്ങളുടെ അഭിപ്രായങ്ങൾ കൊണ്ട് ചർച്ചയെ സമ്പന്നമാക്കിയ എല്ലാ പാർലമെന്റ് അംഗങ്ങൾക്കും അദ്ദേഹം നന്ദി അറിയിച്ചു. പ്രതികൂലസാഹചര്യങ്ങളിൽ സഹപൗരന്മാരുടെ സുരക്ഷിതത്വത്തിനും ക്ഷേമത്തിനും വേണ്ടി കരുതേണ്ടത് നമ്മുടെ കൂട്ടായ കടമയാണെന്നും അദ്ദേഹം പറഞ്ഞു.
ട്വീറ്റുകളുടെ ഒരു ത്രെഡിൽ പ്രധാനമന്ത്രി പറഞ്ഞു:
"കഴിഞ്ഞ കുറച്ച് ദിവസങ്ങളായി യുക്രെയ്നിലെ സാഹചര്യത്തെക്കുറിച്ചും ഓപ്പറേഷൻ ഗംഗയിലൂടെ നമ്മുടെ പൗരന്മാരെ തിരികെ കൊണ്ടുവരാനുള്ള ഇന്ത്യയുടെ ശ്രമങ്ങളെക്കുറിച്ചും ആരോഗ്യകരമായ ചർച്ചയ്ക്ക് പാർലമെന്റ് സാക്ഷ്യം വഹിച്ചു. ഈ ചർച്ചയെ തങ്ങളുടെ കാഴ്ചപ്പാടുകൾ കൊണ്ട് സമ്പന്നമാക്കിയ എല്ലാ എംപി സഹപ്രവർത്തകരോടും ഞാൻ നന്ദിയുള്ളവനാണ്."
"വിദേശ നയത്തിന്റെ കാര്യങ്ങളിൽ ഉഭയകക്ഷിബന്ധം എങ്ങനെയുണ്ടെന്ന് ഉയർന്ന തലത്തിലുള്ള സംവാദങ്ങളും ക്രിയാത്മകമായ ആശയങ്ങളും വ്യക്തമാക്കുന്നു. അത്തരം ഉഭയകക്ഷിത്വം ലോകതലത്തിൽ ഇന്ത്യയ്ക്ക് ശുഭപ്രതീക്ഷ നൽകുന്നു."
"നമ്മുടെ സഹപൗരന്മാരുടെ സുരക്ഷയും ക്ഷേമവും പരിപാലിക്കേണ്ടത് നമ്മുടെ കൂട്ടായ കടമയാണ്, പ്രതികൂല സാഹചര്യങ്ങളിൽ നമ്മുടെ ആളുകൾക്ക് എന്തെങ്കിലും പ്രശ്നങ്ങൾ ഉണ്ടാകില്ലെന്ന് ഉറപ്പാക്കാൻ കേന്ദ്ര ഗവണ്മെന്റ് സാധ്യമായ എല്ലാ നടപടികളും കൈക്കൊള്ളും."
--ND--
(
പ്രത്യേക സേവനങ്ങളും ഫീച്ചറുകളും
അഴിമതി തുടച്ച് നീക്കുന്നതില് യുവാക്കള്ക്ക് വലിയ പങ്ക്
കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിന്റെ കീഴില് പ്രവര്ത്തിക്കുന്ന കോട്ടയം ഫീല്ഡ് ഔട്ട്റീച്ച് ബ്യൂറോ വിജിലന്സ് വാരാഘോഷവും യുവാക്കളും എന്ന വിഷയത്തില് വെബിനാര് സംഘടിച്ചു. തിരുവനന്തപുരം, പത്തനംതിട്ട, കോട്ടയം ജില്ലകളിലെ നെഹ്റു യുവ കേന്ദ്ര സംഘടനയുമായി ചേര്ന്നാണ് വെബിനാര് സംഘടിപ്പിച്ചത്.
.
അഴിമതി തുടച്ച് നീക്കുന്നതില് ഇന്നത്തെ യുവാക്കള്ക്ക് ഏറെ പങ്കുണ്ടെന്ന് പത്തനംതിട്ട പോലീസ് & ആന്റി കറപ്ഷന് ബ്യുറോ ഇന്സ്പെക്ടര് ശ്രീ ഹരി സി.എസ് പറഞ്ഞു. യുവാക്കള് ആദ്യം സ്വന്തം ആത്മാഭിമാനവും സത്യസന്ധതയും ഉറപ്പു വരുത്തിയിട്ട് സമൂഹത്തിന്റെ നന്മയ്ക്കുവേണ്ടി പ്രവര്ത്തിക്കണം എന്നദ്ദേഹം കൂട്ടി ചേര്ത്തു. വെബിനാറില് പങ്കെടുത്തവര്ക്ക് അദ്ദേഹം സത്യപ്രതിജ്ഞ ചൊല്ലി ക്കൊടുത്തു.
വിജിലന്സ് വാരാചരണവും സത്യപ്രതിജ്ഞയും എല്ലാം അഴിമതിക്കെതിരെയുള്ള നമ്മുടെ ആജീവനാന്ത പോരാട്ടത്തിന്റെ ഓര്മ്മപ്പെടുത്തല് മാത്രമാണന്ന് വെബിനാര് ഉല്ഘാടനം ചെയ്ത് തിരുവന്തപുരം ജില്ലാ യൂത്ത് കോര്ഡിനേറ്റര് ശ്രീ അലി സാബ്രീന് അഭിപ്രായപെട്ടു.
കോട്ടയം ഫീല്ഡ് ഔട്ട്റീച്ച് ബ്യൂറൊ അസിസ്റ്റന്റ് ഡയറക്ടര് ശ്രീമതി സുധ എസ് നമ്പൂതിരി, ഫീല്ഡ് പബ്ലിസിറ്റി അസിസ്റ്റന്റ ശ്രീ ടി സരിന്ലാല്, പത്തനംതിട്ട ജില്ല യൂത്ത് കോര്ഡിനേറ്റര് ശ്രീ സന്ദീപ് എന്നിവര് വെബിനാറില് സംസാരിച്ചു. 30 ല് പ്പരം വോളന്റിയര്മാര് വെബിനാറില് പങ്കെടുത്തു. http://pledge.cvc.nic.in എന്ന വെബ് സൈറ്റില് സത്യപ്രതിജ്ഞ ലഭ്യമാണ്. സത്യപ്രതിജ്ഞ എടുക്കുന്നവര്ക്ക് കമ്മീഷനില് നിന്ന് ഇ-സര്ട്ടിഫിക്കറ്റും ലഭിക്കുന്നതാണ്.
(
ആഭ്യന്തരകാര്യ മന്ത്രാലയം
ലോക്ക് ഡൗണ്: കൂടുതല് മേഖലകള്ക്ക് കൂടി ഇളവ് നല്കി കേന്ദ്ര ആഭ്യന്തരമന്ത്രാലയത്തിന്റെ ഉത്തരവ്
ന്യൂഡല്ഹി, 17. 04.2020
ലോക്ക് ഡൗണില് നിന്ന് കൂടുതല് മേഖലകള്ക്ക് കൂടി ഇളവ് നല്കി കേന്ദ്ര ആഭ്യന്തരമന്ത്രാലയം ഉത്തരവ് പുറപ്പെടുവിച്ചു. ഇത് സംബന്ധിച്ച നിലവിലെ മാര്ഗരേഖയുടെ പരിഷ്കരിച്ച രൂപം എല്ലാ സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറി.
ഇളവ് അനുവദിച്ച മേഖലകള് ചുവടെ:
വനത്തില്നിന്നുള്ള ചെറു വിഭവങ്ങള്  ആശ്രയിച്ച് കഴിയുന്നവര്ക്കും പട്ടിക വര്ഗക്കാര്ക്കും തടി അല്ലാതെയുള്ള വനവിഭവങ്ങള് ശേഖരിക്കുന്നതും വിളവെടുക്കുന്നതിനും സംസ്കരിക്കുന്നതിനും അനുമതി നല്കും.
മുള, തേങ്ങ, അടയ്ക്ക, കൊക്കോ, സുഗന്ധവിള പ്ലാന്റേഷനുകള്, അവയുടെ വിളവെടുപ്പ്, സംസ്കരണം, പാക്കേജിംഗ്, വിപണനം എന്നിവയും അനുവദനീയമാണ്.
ഭവന വായ്പാ സ്ഥാപനങ്ങള്, ചെറുകിട ധനകാര്യ സ്ഥാപനങ്ങള് ഉള്പ്പെടെയുള്ള ബാങ്കിംഗ് ഇതര ധനകാര്യസ്ഥാപനങ്ങള്, സഹകരണ സ്ഥാപനങ്ങള് എന്നിവക്ക് കുറഞ്ഞ ജീവനക്കാരെ നിയോഗിച്ച് പ്രവര്ത്തിക്കാം.
(ഗ്രാമീണ മേഖലയിലെ കുടിവെള്ളം, ശുചിത്വം എന്നിവയുടെ ഭാഗമായുള്ള നിര്മ്മാണ പ്രവര്ത്തനങ്ങളും വൈദ്യുതി വിതരണം, ടെലികോം കമ്പനികളുടെ ഒപ്റ്റിക്കല് ഫൈബര് കേബിള് സ്ഥാപിക്കല് തുടങ്ങിയവും മറ്റു അനുബന്ധ പ്രവൃത്തികളും അനുവദിക്കും.
ഉത്തരവിന്റെ വിശദരൂപം
https://www.mha.gov.in/sites/default/files/MHA%20order%20dt%2015.04.2020%2C%20with%20Revised%20Consolidated%20Guidelines_compressed%20%283%29.pdf എന്ന ലിങ്കില് ലഭ്യമാണ്.
പെട്രോളിയം, പ്രകൃതി വാതക മന്ത്രാലയം
ന്യായവും വിപണിക്കനുസൃതമായും ആകണം അസംസ്കൃത എണ്ണയുടെ വില എന്നതാണ് ഇന്ത്യയുടെ നിലപാടെന്ന് ശ്രീ ധർമേന്ദ്ര പ്രധാൻ
ന്യായവും അന്താരാഷ്ട്ര വിപണിക്കനുസൃതമായും ആകണം അസംസ്കൃത എണ്ണയുടെ വില എന്നതാണ് ഇന്ത്യയുടെ നിലപാടെന്ന് കേന്ദ്ര പെട്രോളിയം പ്രകൃതി വാതക മന്ത്രി ശ്രീ ധർമേന്ദ്ര പ്രധാൻ വ്യക്തമാക്കി. ഇക്കാര്യത്തിൽ ഉപഭോക്താക്കളുടെ കാഴ്ചപ്പാടുകൾ കൂടി ഉത്പാദകർ പരിഗണിക്കണമെന്ന് ഇന്ന് സ്വരാജ്യ വെബിനാറിൽ സംസാരിക്കവെ അദ്ദേഹം പറഞ്ഞു. ആളോഹരി ഊർജ്ജ ഉപഭോഗം ഇപ്പോഴും ആഗോള ശരാശരിയുടെ മൂന്നിലൊന്ന് മാത്രമാണെന്ന കാര്യവും മന്ത്രി ചൂണ്ടിക്കാട്ടി. എന്നാൽ ഈ സാഹചര്യം അതിവേഗം മാറുകയാണ്.2040 വരെയുള്ള കാലയളവിൽ ഇന്ത്യയുടെ ഊർജ്ജ ഉപഭോഗം ലോകത്തിലെ എല്ലാ പ്രധാന സമ്പദ്വ്യവസ്ഥകളേക്കാളും കൂടുതൽ നിരക്കിൽ പ്രതിവർഷം 3 ശതമാനം വളർച്ച കൈവരിക്കുമെന്നതിനാൽ ആഗോള ഊർജ്ജ ആവശ്യകത ഉയരാൻ നമ്മുടെ രാജ്യം കാരണമാകുമെന്നും അദ്ദേഹം പറഞ്ഞു.
താങ്ങാനാവുന്ന വിലയിൽ ശുദ്ധമായ ഫോസിൽ ഇന്ധനങ്ങളുടെയും ഹരിത ഇന്ധനങ്ങളുടെയും ലഭ്യത വർദ്ധിപ്പിക്കുക, മൊത്ത ആഭ്യന്തര ഉത്പാദനത്തിൽ കാർബൺ ബഹിർഗമനം വർധിപ്പിക്കുന്ന സംവിധാനങ്ങളുടെ സ്വാധീനം 2005 ലെ നിലവാരത്തിൽ നിന്ന് 33 മുതൽ 35 ശതമാനം വരെ കുറയ്ക്കുക എന്നിവ ഇരട്ട ലക്ഷ്യങ്ങളാണെന്ന് മന്ത്രി പറഞ്ഞു.
വാതക അധിഷ്ഠിത സമ്പദ്വ്യവസ്ഥയിലേക്ക് മാറാനുള്ള ശ്രമങ്ങളെക്കുറിച്ച് സംസാരിച്ച ശ്രീ പ്രധാൻ, 16,800 കിലോമീറ്റർ നീളമുള്ള ഗ്യാസ് പൈപ്പ് ലൈൻ ശൃംഖല ഇതിനോടകം സ്ഥാപിച്ചതായും,14,700 കിലോമീറ്റർ അധിക ഗ്യാസ് പൈപ്പുലൈനുകൾ നിർമ്മാണത്തിന്റെ വിവിധ ഘട്ടങ്ങളിലാണെന്നും പറഞ്ഞു.
സതതിന്റെ  രൂപരേഖയെക്കുറിച്ച് സംസാരിച്ച ശ്രീ പ്രധാൻ ഇത് സർക്കാരിന്റെ ഒരു സുപ്രധാന സംരംഭമാണെന്ന് പറഞ്ഞു. ഇതിനായി 20 ബില്യൺ ഡോളർ ചെലവിൽ പ്രതിവർഷം 15 എം.എം.ടി ശേഷിയിയുള്ള 5000 കംപ്രസ്ഡ് ബയോഗ്യാസ് പ്ലാന്റുകൾ സ്ഥാപിക്കാൻ ലക്ഷ്യമിടുന്നതായും അദ്ദേഹം വ്യക്തമാക്കി. ഹൈഡ്രജൻ മിശ്രിത ഇന്ധനത്തിന്റെ ഉപഭോഗത്തിൽ ഉണ്ടാകുന്ന വലിയ മുന്നേറ്റത്തെക്കുറിച്ച് സൂചിപ്പിച്ച അദ്ദേഹം, കഴിഞ്ഞ മാസം ദില്ലിയിൽ ഹൈഡ്രജൻ സമ്പുഷ്ട-കംപ്രസ്ഡ് നാച്ചുറൽ ഗ്യാസ്  പ്ലാന്റും വിതരണ സ്റ്റേഷനും ആരംഭിച്ച കാര്യവും എച്ച്.സി.എൻ.ജി.ബസുകൾ പുറത്തിറക്കിയ കാര്യവും ചൂണ്ടിക്കാട്ടി.
ഇന്ത്യ ഗവണ്മെന്റിന്റെ മുഖ്യ ശാസ്ത്ര ഉപദേഷ്ടാവിന്റെ കാര്യാലയം
ശാസ്ത്രവും സാങ്കേതികവിദ്യയും 2022 ലെ കേന്ദ്ര ബജറ്റിൽ
കേന്ദ്ര ബജറ്റ്- 2022 ൽ ധനമന്ത്രി നടത്തിയ പ്രഖ്യാപനങ്ങൾ കാര്യക്ഷമമായി നടപ്പിലാക്കുന്നതിന് കേന്ദ്ര ഗവണ്മെന്റ് വിവിധ മേഖലകളിൽ വെബിനാറുകളുടെ ഒരു പരമ്പര സംഘടിപ്പിക്കുന്നു.
കേന്ദ്ര ഗവൺമെന്റിന്റെ നിരവധി ശാസ്ത്ര മന്ത്രാലയങ്ങളും വകുപ്പുകളുംആയി ചേർന്ന് മുഖ്യ ശാസ്ത്ര ഉപദേഷ്ടാവിന്റെ ഓഫീസ് 2022 മാർച്ച് 2-ന് "സാങ്കേതികവിദ്യ അധിഷ്ഠിത വികസനം" എന്ന പേരിൽ ഒരു വെബിനാർ സംഘടിപ്പിക്കും. പ്ലീനറി സെഷനിൽ പ്രധാനമന്ത്രി സംസാരിക്കുന്നതോടെ വെബിനാർ ആരംഭിക്കും. . വെബിനാറിന്റെ രണ്ടാം ഭാഗത്ത് ടെലികമ്മ്യൂണിക്കേഷൻസ് വകുപ്പ് , സയന്റിഫിക് ആൻഡ് ഇൻഡസ്ട്രിയൽ റിസർച്ച്  വകുപ്പ് , ശാസ്ത്ര സാങ്കേതിക വകുപ്പ് , ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയം  എന്നിവയുടെ നേതൃത്വത്തിൽ നാല് ആശയങ്ങളിൽ ഊന്നിയുള്ള സെഷനുകൾ ഉണ്ടായിരിക്കും. സെഷനുകളിൽ കേന്ദ്ര ഗവൺമെന്റിന്റെ വിവിധ മന്ത്രാലയങ്ങൾ, വകുപ്പുകൾ, അക്കാദമിക സ്ഥാപനങ്ങൾ , വ്യവസായ മേഖല എന്നിവയിൽ നിന്നുള്ളവർ പങ്കെടുക്കും. ഇനിപ്പറയുന്ന വിഷയങ്ങളിൽ സെഷനുകൾ നടക്കും:
1. പ്രമുഖ സാങ്കേതിക മേഖലകളിലെ ശാസ്ത്ര സാങ്കേതിക വിദ്യാ സംരംഭങ്ങൾ
2. തൊഴിലവസരങ്ങൾ സൃഷ്ടിക്കുന്നതിനുള്ള / തൊഴിലവസരം വർദ്ധിപ്പിക്കുന്നതിനുള്ള സാധ്യത
3. സാങ്കേതിക സ്വാശ്രയത്വം
4. അമൃത് കാൽ - ഇന്ത്യ @2047 കാഴ്ചപ്പാട് കൈവരിക്കുന്നതിനുള്ള ആസൂത്രണം
5. നടപടി ക്രമം ലളിതമാക്കുന്നതിനുള്ള നിർദേശങ്ങൾ
വിശദാംശങ്ങൾ https://events.negd.in/ എന്നസൈ റ്റിൽ കാണാം
ആരോഗ്യ, കുടുംബക്ഷേമ മന്ത്രാലയം
1.5 കോടിയിലധികം കോവിഡ് സാംപിളുകള് നാളിതു വരെ പരിശോധിച്ചു
 പരിശോധിച്ചു. കഴിഞ്ഞ 24 മണിക്കൂറിനുള്ളില് 3,52,801 സാമ്പിളുകള് പരിശോധിച്ചു.
ഒരു ദശലക്ഷത്തില് 11,179.83 പരിശോധനകള് എന്ന നിലയിലേക്ക് ഇന്ത്യയുടെ പരിശോധന നിരക്ക് ക്രമമായി ഉയര്ന്നു. ലാബുകളുടെ എണ്ണം വര്ദ്ധിച്ചതിന്റെയും  വ്യാപകമായ പരിശോധന നടത്തുന്നതിനുള്ള കേന്ദ്ര സംസ്ഥാന ഗവണ്മെന്റുകളുടെ ശ്രമങ്ങളുടെയും ഫലമാണ് ഇത്.
ഐസിഎംആര് നിര്ദ്ദേശിച്ച പരിശോധന ക്രമത്തിന്റെ നട്ടെല്ലാണ് ആര്ടി-പിസിആര് ലാബുകള്. പൊതുമേഖലയിലും സ്വകാര്യ മേഖലയിലും ലാബുകളുടെ എണ്ണം വര്ദ്ധിച്ചു കൊണ്ടിരിക്കുകയാണ്. പൊതു മേഖലയില് 897 ലാബുകളും സ്വകാര്യ മേഖലയില് 393 ലാബുകളുമാണ് രാജ്യത്ത് ഇപ്പോഴുള്ളത്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
പ്രത്യേക സേവനങ്ങളും ഫീച്ചറുകളും
സൈക്കിൾ റാലിയും കടൽത്തീര ശുചീകരണ യജ്ഞവും സംഘടിപ്പിക്കും
ലോകപരിസ്ഥിതി ദിനാഘോഷത്തിന്റെയും മിഷൻ ലൈഫിന്റെയും ഭാഗമായി കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന്റെ സെൻട്രൽ ബ്യൂറോ ഓഫ് കമ്മ്യൂണിക്കേഷൻ, കേരള നേവൽ യൂണിറ്റ് എൻസിസിയുമായി ചേർന്ന് സൈക്കിൾ റാലിയും കടൽത്തീര ശുചീകരണ യജ്ഞവും നടത്തും. നാളെ  രാവിലെ 7.30 മണിക്ക് ശംഖുമുഖം ബീച്ചിൽ നിന്നാരംഭിക്കുന്ന സൈക്കിൾ റാലി വെട്ടുകാട് ബീച്ചിൽ അവസാനിക്കും. സെൻട്രൽ ബ്യൂറോ ഒാഫ് കമ്മ്യൂണിക്കേഷൻ കേരള, ലക്ഷദ്വീപ് റീജിയൻ അഡീഷണൽ ഡയറക്ടർ ജനറൽ വി.പളനിച്ചാമി ഐഐഎസ്, ബ്രിഗേഡിയർ ആനന്ദ് കുമാർ ഗ്രൂപ് കമാൻഡർ എൻസിസി തിരുവനന്തപുരം എന്നിവർ ചേർന്ന് ഫ്ലാഗ് ഒാഫ് ചെയ്യും. വൃക്ഷത്തൈ നടൽ, വൃക്ഷത്തൈ വിതരണം, മത്സരങ്ങൾ, ലഘുനാടകം എന്നിവയും നടക്കും. പരിസ്ഥിതിക്കനുയോജ്യമായ ജീവിതശൈലി എന്ന ആശയം മുൻ നിർത്തിയാണ് മിഷൻ ലൈഫ് ഉദ്യമത്തിന് കേന്ദ്രസർക്കാർ 2022ൽ തുടക്കമിട്ടത്. പരിസ്ഥിതിയെ സംരക്ഷിക്കുന്നതിനായുള്ള വ്യക്തിപരവും കൂട്ടായതുമായ പ്രവർത്തനങ്ങളെ പ്രോത്സാഹിപ്പിക്കുന്ന ഇന്ത്യയുടെ നേതൃത്വത്തിലുള്ള ആഗോള ബഹുജന പ്രസ്ഥാനമായാണ് മിഷൻ ലൈഫ് വിഭാവനം ചെയ്തിരിക്കുന്നത്.
NS
(Visitor Counter : 23
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 202.46കോടിയിലധികം വാക്സിന് ഡോസുകള്
ഉപയോഗിക്കാത്ത 4.17 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,02,46,52,325
ബാക്കിയുള്ളത്
4,17,11,140
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 202.46 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 4.17 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
എസ്.പി ബാലസുബ്രഹ്മണ്യത്തിന്റെ നിര്യാണത്തില് പ്രധാനമന്ത്രി അനുശോചിച്ചു
എസ്.പി ബാലസുബ്രഹ്മണ്യത്തിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'എസ്.പി ബാലസുബ്രഹ്മണ്യത്തിന്റെ നിര്യാണം നമ്മുടെ സാംസ്കാരിക ലോകത്തിന് കനത്ത നഷ്ടമാണ്. ഇന്ത്യയിലുടനീളം പരിചിതനായിരുന്നു അദ്ദേഹം. അദ്ദേഹത്തിന്റെ ശ്രുതിമധുരമായ ശബ്ദവും സംഗീതവും പതിറ്റാണ്ടുകളോളം അനുവാചകരെ വശീകരിച്ചു. ഈ ദുഃഖവേളയില് എന്റെ ചിന്തകള് അദ്ദേഹത്തിന്റെ കുടുംബത്തോടും ആരാധകരോടും ഒപ്പമുണ്ട്- പ്രധാനമന്ത്രി പറഞ്ഞു.
രാജ്യരക്ഷാ മന്ത്രാലയം
സ്വർണീം വിജയ് വർഷ് വിജയ ജ്വാല സെല്ലുലാർ ജയിലിൽ
ന്യൂഡൽഹി , ആഗസ്റ്റ് 05,2021
1971 ലെ യുദ്ധത്തിൽ ഇന്ത്യയുടെ വിജയത്തിന്റെ അമ്പതാം വാർഷികാഘോഷത്തിന്റെ ഭാഗമായി ആൻഡമാൻ നിക്കോബാർ ദ്വീപുകളിലെ പോർട്ട് ബ്ലെയറിലുള്ള സെല്ലുലാർ ജയിലിലേക്ക് സ്വർണീം വിജയ് വർഷ് വിജയ ജ്വാല എത്തിച്ചു. ഇതുമായി ബന്ധപ്പെട്ട് ആൻഡമാൻ & നിക്കോബാർ കമാൻഡ്  സെല്ലുലാർ ജയിലിൽ വിവിധ പരിപാടികൾ സംഘടിപ്പിച്ചു. പരിപാടിയിൽ സംയുക്ത സേനയുടെ ബാൻഡ് പ്രദർശനം, 1971 ലെ യുദ്ധത്തെക്കുറിച്ചുള്ള ഒരു ഹ്രസ്വചിത്രം , ലൈറ്റ് ആൻഡ് സൗണ്ട് ഷോ എന്നിവ ഉൾപ്പെടുന്നു.
കരസേനാ കംപോണന്റ് കമാൻഡർ ബ്രിഗേഡിയർ രാജീവ് നാഗ്യാൽ മുഖ്യാതിഥിയായിരുന്നു. വിമുക്തഭടന്മാർ, മുതിർന്ന സൈനിക ഉദ്യോഗസ്ഥർ, പൗര പ്രമുഖർ എന്നിവർ ചടങ്ങിൽ പങ്കെടുത്തു. മാതൃരാജ്യത്തിന്റെ വിവിധ ഭാഗങ്ങളിൽ നിന്നുള്ള മണ്ണ് ശേഖരണത്തിനുള്ള ദേശീയ സംരംഭത്തിന്റെ ഭാഗമായി സെല്ലുലാർ ജയിലിൽ നിന്ന് കരസേനാ കമാൻഡർ മണ്ണ് ശേഖരിച്ചു.
സെല്ലുലാർ ജയിൽ, ഇന്ത്യയുടെ സ്വാതന്ത്ര്യസമരത്തിന്റെ അഭിമാന പ്രതീകമായി നിലകൊള്ളുന്നു
IE/SKY
(Visitor Counter : 150
പ്രത്യേക സേവനങ്ങളും ഫീച്ചറുകളും
കേന്ദ്രസഹമന്ത്രി വി മുരളീധരൻ ഒക്ടോബർ 3നും 4നും ഒമാൻ സന്ദർശിക്കും
കേന്ദ്ര വിദേശകാര്യ-പാർലമെന്ററികാര്യ സഹമന്ത്രി ശ്രീ. വി മുരളീധരൻ 2022 ഒക്ടോബർ 3നും 4നും ഒമാനിൽ ഔദ്യോഗിക സന്ദർശനം നടത്തും. ഒമാനിലേക്കുള്ള അദ്ദേഹത്തിന്റെ രണ്ടാമത്തെ സന്ദർശനമാണിത്. വളർന്നുകൊണ്ടിരിക്കുന്ന ഇന്ത്യ-ഒമാൻ ബന്ധത്തിനനുസൃതമായി ഇരുരാജ്യങ്ങളും കൈക്കൊള്ളുന്ന പ്രതിബദ്ധതയ്ക്കു കരുത്തുപകരുന്നതിന്റെ പശ്ചാത്തലത്തിൽ, ഉന്നതതല കാലാനുസൃത ആശയവിനിമയത്തിന്റെ ഭാഗമായാണു സന്ദർശനം.
സന്ദർശനവേളയിൽ, ഒമാൻ വിദേശകാര്യമന്ത്രി സയ്യിദ് ബദ്ർ ബിൻ ഹമദ് ബിൻ ഹമൂദ് അൽബുസൈദിയുമായും മറ്റ് ഉയർന്ന വ്യക്തിത്വങ്ങളുമായും പരസ്പരതാൽപ്പര്യമുള്ള ഉഭയകക്ഷി, പ്രാദേശിക, അന്തർദേശീയവിഷയങ്ങളിൽ കേന്ദ്രസഹമന്ത്രി ചർച്ചനടത്തും. പൊതുപരിപാടിയിൽ പങ്കെടുക്കുന്ന അദ്ദേഹം, ഒമാനിലെ ഇന്ത്യൻ സമൂഹത്തിന്റെ വലിയ പരിച്ഛേദവുമായി ആരോഗ്യം, വിദ്യാഭ്യാസം, വ്യവസായം, സാമൂഹ്യസേവനമേഖല എന്നീ വിഷയങ്ങളിൽ ആശയവിനിമയം നടത്തും.
ഇരുരാജ്യങ്ങളും തമ്മിൽ ഉന്നതതലത്തിൽ സുസ്ഥിരമായും പതിവായും ആശയവിനിമയങ്ങൾ നടക്കാറുണ്ട്. പ്രധാനമന്ത്രി നരേന്ദ്ര മോദി 2018ൽ ഒമാൻ സന്ദർശിച്ചിരുന്നു. 2019ൽ വിദേശകാര്യമന്ത്രി എസ് ജയശങ്കറും ഒമാൻ സന്ദർശിച്ചു. 2020 ഡിസംബറിൽ കേന്ദ്രസഹമന്ത്രി ശ്രീ.വി മുരളീധരനും ഒമാൻ സന്ദർശിച്ചിരുന്നു. അടുത്തിടെ, 2022 മാർച്ചിൽ ഒമാൻ വിദേശകാര്യമന്ത്രി സയ്യിദ് ബദ്ർ അൽ-ബുസൈദി ഇന്ത്യ സന്ദർശിച്ചിരുന്നു. 2022 മെയ് മാസത്തിൽ വാണിജ്യ, വ്യവസായ, നിക്ഷേപ പ്രോത്സാഹനമന്ത്രി ഖായിസ് ബിൻ മുഹമ്മദ് അൽ യൂസഫും ഇന്ത്യ സന്ദർശിച്ചു.
ഇന്ത്യയും ഒമാനും ചരിത്രപരവും സാംസ്കാരികവുമായ ബന്ധങ്ങളാലും ജനങ്ങൾ തമ്മിലുള്ള കരുത്തുറ്റ ബന്ധത്താലും ഊഷ്മളവും സൗഹൃദപരവുമായ ബന്ധമാണു കാത്തുസൂക്ഷിക്കുന്നത്. ഇന്ത്യയും ഒമാനും തമ്മിലുള്ള ഉഭയകക്ഷിബന്ധം സമഗ്രമായി അവലോകനം ചെയ്യുന്നതിനും കൂടുതൽ ആഴത്തിലാക്കുന്നതിനും ശക്തിപ്പെടുത്തുന്നതിനുമുള്ള പാതകൾ ക്രമീകരിക്കുന്നതിനും സന്ദർശനം അവസരമൊരുക്കും.
--ND--
(Visitor Counter : 12
ധനകാര്യ മന്ത്രാലയം
സിംഗിൾ സെക്യൂരിറ്റീസ് മാർകെറ്റ്സ് കോഡ് നടപ്പാക്കാൻ കേന്ദ്രസർക്കാർ
 ആക്റ്റ്, 1956, ഗവൺമെന്റ് സെക്യൂരിറ്റീസ് ആക്റ്റ്, 2007 എന്നിവയിലെ വ്യവസ്ഥകൾ യുക്തിസഹമായി സംയോജിപ്പിച്ച് സിംഗിൾ സെക്യൂരിറ്റീസ് മാർകെറ്റ്സ് കോഡ് എന്ന പേരിൽ ഏകീകൃത കോഡ് കൊണ്ടുവരുമെന്ന്, 2021-22 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിച്ചുകൊണ്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ പ്രഖ്യാപിച്ചു.
GIFT-IFSC - യിൽ ലോകോത്തര ഫിൻ-ടെക് ഹബിന് സർക്കാർ പിന്തുണ നൽകും.
കോർപ്പറേറ്റ് ബോണ്ട് മാർക്കറ്റിൽ ക്രയവിക്രയം ചെയ്യുന്നവരിൽ ആത്മവിശ്വാസം വളർത്തുന്നതിനായി, ഒരു സ്ഥിര സ്ഥാപന ചട്ടക്കൂട് സൃഷ്ടിക്കാൻ ബജറ്റ് നിർദ്ദേശിക്കുന്നു. ഈ സംവിധാനത്തിലൂടെ സമ്മർദ്ദ സമയത്തും സാധാരണ സമയത്തും ഇൻവെസ്റ്റ്മെന്റ് ഗ്രേഡ് ഡെറ്റ് സെക്യൂരിറ്റികൾ വാങ്ങുകയും ബോണ്ട് മാർക്കറ്റിന്റെ വികസനത്തിന് സഹായിക്കുകയും ചെയ്യും.
നിയന്ത്രിത സ്വർണ്ണ കൈമാറ്റ സംവിധാനം ഏർപ്പെടുത്തുമെന്ന് ധനമന്ത്രി പ്രസ്താവിച്ചു - സെബി ആയിരിക്കും റെഗുലേറ്റർ. കമ്മോഡിറ്റി മാർക്കറ്റ് സജ്ജീകരിക്കുന്നതിനായി വെയർഹൗസിംഗ് വികസന-നിയന്ത്രണ അതോറിറ്റിയും ശക്തിപ്പെടുത്തും.
എല്ലാ ധനകാര്യ ഉൽപ്പന്നങ്ങളിലും നിക്ഷേപമുള്ള ധനകാര്യ നിക്ഷേപകരുടെ അവകാശ സംരക്ഷണത്തിനായി ഒരു നിക്ഷേപ ചാർട്ടർ അവതരിപ്പിക്കുമെന്ന് ധനമന്ത്രി അറിയിച്ചു.
സോളാർ എനർജി കോർപ്പറേഷൻ ഓഫ് ഇന്ത്യയ്ക്ക് 1,000 കോടി രൂപയും ഇന്ത്യൻ റിന്യൂവബിൾ എനർജി ഡെവലപ്മെന്റ് ഏജൻസിക്ക് 1,500 കോടി രൂപയും അധിക മൂലധനമായി സർക്കാർ നൽകുമെന്ന് ധനമന്ത്രി വ്യക്തമാക്കി.